Dina Belenkaya

**Dina Vadimovna Belenkaya** (født 1993) er en russisk-israelsk sjakkspiller, kommentator, Twitch-streamer og youtuber som innehar tittelen Kvinnelig stormester. Hun er fire ganger St. Petersburgs mester for kvinner, og har representert St. Petersburg ved det russiske kvinnelagsmesterskapet og European Chess Club Cup for kvinner. Hennes høyeste FIDE-rating er 2364.

Belenkaya lærte sjakk i en alder av tre av moren. Til tross for få prestasjoner på juniornivå har Belenkaya hatt suksess i voksenkonkurranser og begynte å spille i det nasjonalere russiske sjakkmesterskapet for kvinner i 2011 i en alder av 17. Hun ble kvinnelig stormester i 2016 etter å ha oppnådd normer ved turneringer i Frankrike i tre påfølgende år fra og med 2014. Hun overskred poengkravet for alle normene sine og oppnådde Internasjonal mester-normer ved hver av disse turneringene også. Etter å ha oppnådd alle tre IM-normene som kreves trengte hun bare å nå ratingterskelen på 2400 for å bli tildelt IM-tittelen. Belenkayas beste turneringsprestasjon var under Open International d'Echecs d'Avoine i 2014 hvor hun oppnådde WGM- og IM-normer, en bronsemedalje, og en rating på 2557. Hun var deltaker under verdensmesterskapet i sjakk for kvinner i 2021 etter å ha kvalifisert seg gjennom resultatet ved europamesterskapet for kvinner i 2019 . Belenkaya byttet forbund fra Russland til Israel i mars 2022.

Belenkaya og søsteren hennes Asya driver Twitch- og YouTube-kanalene *TheBelenkaya* som ble lansert i 2020. Belenkaya er også kommentator for online og fysiske sjakkarrangementer.

## Tidlig liv og bakgrunn
Dina Vadimovna Belenkaya ble født 22. desember 1993 i St. Petersburg. Moren hennes Asya Kovalyova har vært sjakktrener for barn i over 30 år, og var blant annet den første treneren til Anish Giri som siden har blitt stormester og rangert som nr. 3 i verden. Belenkaya lærte å spille sjakk av moren sin i en alder av tre og begynte å konkurrere i en alder av fem. Da hun var 10 år gammel begynte hun å jobbe med FIDE-mesteren Andrey Praslov som var trener i samme sjakklubb som moren.

## Sjakkarriere

### 2007–14: Russisk First League-vinner, første IM-norm

Belenkaya oppnådde sin første FIDE-rating på 1872 i april 2007 i en alder av 13 etter å ha deltatt i Petrograd Side Open i januar 2007. Den neste måneden spilte hun i St. Petersburg-mesterskapet for kvinner for første gang. Belenkaya nådde en rating på 2000 i oktober 2008 i en alder av 14 etter en god prestasjon i Lyudmila Rudenko Memorial Women's Open hvor hun scoret 4/8 mot motstandere med en mye høyere gjennomsnittlig rating på 2242. Mot slutten av året endte hun på delt førsteplass i St. Petersburg-mesterskapet for jenter under 18 år med en poengsum på 6½/9.

Belenkaya nådde en rating på 2100 i 2010 og en rating på 2200 mot slutten av 2011. Hun fikk tittelen Kvinnelig FIDE-mester i 2010. Hennes beste resultat i 2011 var i februar da hun vant det russiske First League mesterskapet i Ivanovo i en alder av 17. Hun scoret hele 8/9 mot motstandere med en gjennomsnittlig rating på 2192. Hun endte med en rating på 2543 og hadde tre seire mot spillere rangert over 2300, Maria Fominykh, Inna Ivakhinova og Daria Charochkina. Dette var den siste utgaven av First League. I løpet av 2012 endte Belenkaya som nummer fire med en poengsum på 5½/9 under Cup of Russia for kvinner, bak Olga Girya, Aleksandra Goryachkina og Ekaterina Timofeeva som alle hadde høyere rating.

Belenkaya opprettholdt en rating rundt 2200 fram til midten av 2014. Tidlig i 2013 beseiret hun Igor Shvyrjov, en estisk stormester med en rating på 2470 i IM-gruppen under Paul Keres Memorial Festival. Hun vant en bronsemedalje under det russiske juniormesterskapet for jenter under 21 år, og deltok senere i europmesterskapet i sjakk for kvinner for første gang. Under turneringen i Beograd scoret hun 5/11, og vant blant annet mot Elisabeth Pähtz i åpningsrunden. Belenkaya hadde sin første betydelige rating-økning siden 2011 i august 2014 da hun fikk over 100 ratingpoeng fra to turneringer, og steg til 2329 og oversteg terskelen på 2300 som trengs for tittelen Kvinnelig stormester. Hun fikk 30 ratingpoeng ved europamesterskapet i sjakk for kvinner i 2014 med en poengsum på 5½/11 mot motstandere med en gjennomsnittlig rating på 2321. Hun fulgte opp dette resultatet ved å vinne bronsemedaljen under Open International d'Echecs d' Avoine i Frankrike, og endte bak stormestrene Maxime Lagarde og Alon Greenfeld. Hun scoret 7/9 poeng med en rating på 2557. Hennes eneste tap var mot turneringsvinneren Lagarde. Totalt fikk hun 76 ratingpoeng. Hun tjente også sin første WGM-norm ved å score godt over de 5½ poengene som var påkrevd, og tjente samtidig også sin første IM-norm.

### 2015–: Kvinnelig stormester og resterende IM-normer

Gjennom store deler av karrieren som voksen har Belenkaya hatt en rating mellom 2250 og 2350. Under en rekke dårlige resultater i første halvdel av 2015 falt ratingen hennes falt så lavt som 2213. Hun tok seg derimot opp igjen i mars da hun vant St. Petersburgs kvinnemesterskap for første gang. Hun scoret 7½/9, kun ½ poeng foran andreplassen Alina Balaian. I andre halvdel av året hentet Belenkaya inn alle ratingpoengene hun hadde mistet og nådde en ny topprating på 2352. Hennes største ratingøkning var igjen i august da hun fikk 30 poeng under det russiske Higher League mesterskapet for kvinner, og 62 poeng under Festival International de Condom i Frankrike. Sistnevnte turnering var en round-robin-turnering med ti spillere. Til tross for at hun var den lavest rangerte spilleren scoret hun 6/9 og endte på andreplass bak Serghei Vedmediuc, en moldovisk internasjonal mester. Hun fikk både sin andre WGM-norm og sin andre IM-norm, hvorav den førstnevnte var med et ½ poeng mer enn det som var nødvendig.

Belenkaya ble tildelt tittelen Kvinnelig stormester i 2016. For andre år på rad fikk hun både en WGM-norm og en IM-norm under Festival International de Condom, og fikk dermed WGM-tittelen. Som den nest lavest rangerte spilleren lå hun på delt førsteplass med tre andre spillere og en poengsum på 6/9. Hun havnet deromot tilslutt på fjerdeplass etter tiebreak. Poengsummen hennes var 1 poeng høyere enn den nødvendige poengsummen for WGM-normen. I løpet av 2017 vant Belenkaya bronsemedaljen i Moscow Open B i kvinneklassen, bak Oksana Gritsayeva og Alina Kashlinskaya. Mot slutten av året vant hun nok en bronsemedalje ved å nå semifinalen i den russiske cupen for kvinner. Hun slo ut Alexandra Makarenko i første runde før hun tapte mot Elena Tomilova.

I 2017 ble Belenkaya irettesatt av FIDEs etikkommisjon for å ha kommet med en «hensynsløs og uberettiget» anklage om at Mihaela Sandu  jukset under europamesterskapet i sjakk for kvinnet i 2015.

Tidlig i 2018 beseiret Belenkaya den engelske stormesteren Luke McShane under Bunratty Masters i Irland. Med en rating på 2643 på den tiden var McShane den høyest rangerte spilleren hun har beseiret. Belenkayas beste turneringsprestasjoner i 2018 var seieren under St. Petersburg Women's Championship, og når hun fikk 42 ratingpoeng i den serbiske kvinneligaen.

Belenkaya vant St. Petersburgs mesterskapet for kvinner for tredje og fjerde gang i 2020 og 2021, noe som ga henne sjette flest turneringsseire blant kvinner i byens historie. Under det første verdensmesterskapet for kvinner i 2021 var Belenkaya det 66. seedet av 103 konkurrenter. Hun ble eliminert i første runde av 63. seedet Teodora Injac og tapte begge de klassiske kampene. Belenkaya endret sin føderasjon til Israel i mars 2022.

## Lagkonkurranser

Belenkaya har konkurrert i det russiske lagmesterskapet for kvinner seks ganger siden 2015. Hun representerte St. Petersburg-laget SDYUSSHOR SHSH (Specialized Children and Youth Olympic Reserve School Chess and Checkers) i 2015, og vant en sølvmedalje i ti-lagsturneringen 2015 sammen med Anastasia Bodnaruk, Evgenija Ovod og Alina Balaian. Dette resultatet ga dem også en plass i den europeiske klubbcupen senere samme år. Individuelt klarte Belenkaya det ikke bra og scoret bare 3/7 og tapte 9 ratingpoeng. Belenkaya klarte seg bedre i sine neste arrangementer, og fikk ratingpoeng ved sine neste fem russiske kvinnelagsmesterskap. Laget vant sølvmedaljen igjen i 2016 med et lignende sett med spillere, og flyttet bare Balaian til reservebordet og erstattet henne med Anna Styazhkina. Belenkaya scoret 5/8 og fikk 10 ratingpoeng. Mens laget bare vant bronsemedaljen i 2017 og 2018 scoret Belenkaya 5/7 og 6/8 disse årene og fikk henholdsvis 16 og 11 ratingpoeng. Laget vant sølvmedaljen igjen i 2019. Selv om de ikke vant en medalje i 2021 fikk Belenkaya 37 ratingpoeng.

### Internasjonale arrangementer
Belenkaya spilte også på det samme SDYUSSHOR SHSH-laget under European Club Cup for kvinner. Under 2015-arrangementet endte SDYUSSHOR SHSH på 7. plass blant tolv lag. De endte på 7. plass igjen året etter i 2016 denne gangen blant fjorten lag. I likhet med den nasjonale konkurransen hadde Belenkaya et bedre resultat i sin andre opptreden og scoret 4½/7 og fikk ratingpoeng i 2016, sammenlignet med en poengsum på 3½/7 i 2015 som gjorde at hun mistet ratingpoeng. Belenkayas beste lagresultat var i 2018 da konkurransen ble delt inn i et gruppespill med to grupper med en seks-lags round-robin-etappe og en tre-gruppers fire-lagss to-runder knockout-etappe der gruppene ble bestemt av round-robin plasseringene. SDYUSSHOR SHSH kvalifiserte seg til den øverste knockout-gruppen og endte på fjerdeplass. Selv om Belenkaya mistet ratingpoeng i både 2018 og 2019 bidro hennes seire mot de høyere rangerte spillerne Stavroula Tsolakidou og Zhansaya Abdumalik med at laget hennes oppnådde trekninger i åpningsrunden i begge tilfeller.

## Spillestil
Belenkaya har en sterk preferanse for å spille 1.e4 (Kongebondeåpning) med hvit i første trekk. Med svart forsvarer hun vanligvis mot 1.e4 med Caro–Kann (1.e4 c6) og forsvarer seg vanligvis mot 1.d4 (Dronningbondespill) med mottatt dronninggambit (1.d4 d5 2.c4 dxc4).

## Bemerkelsesverdige spill

* Dina Belenkaya (2300) – Grzegorz Gajewski (2587), 2023 under Reykjavik Open: Runde 4; Siciliansk forsvar, 1–0 . Belenkaya laget en videooppsummering som analyserte spillet, som inkluderte en liten mengde kommentarer av stormesteren Jon Ludvig Hammer som kommenterte spillet. Noen av Belenkayas kommentarer er inkludert nedenfor, samt Hammers kommentar mot slutten av spillet.

:: 1. e4 c5 2. Nf3 e6 3. Nc3 a6 4. g3 b5 5. Bg2 Bb7 6. d4 cxd4 7. Nxd4 b4 ( *«Den mest prinsipielle tilnærmingen for svart og sannsynligvis den eneste som utligner.»* ) 8. Na4 Nf6 9. OO Bxe4 10. Bxe4 Nxe4 11. c4 Be7 12. Re1 (*«Et spørsmål, hva skal du gjøre med springeren din?»*) f5 ( *«Motstanderen min gikk for f5 og f5 er allerede litt irritabel.»*) 13. f3 Nf6 14. Bg5 (*«Hvordan kommer svart til å ta [[rokade]]?»*) Kf7 (*«Mostanderen min spilte dette veldig edgy og første typen uh-oh Kf7-trekk. Jeg forstår det.»* ) 15. Qe2 *(«Jeg kom på dette veldig spesielle veldig interessante trekket Qe2... Det jeg kan er å blokkere springeren [på b8]. Det er ikke så opplagt hva jeg skal gjøre her med svart.»)* Kg6 ( *«Trekket svart gjorde i spillet er bare vanvittig. Men jeg forstår ideen bak det... Svart prøvde å skremme meg, angrep løperen min, i håp om at jeg skulle ta springeren [med løperen]»)* 16. g4 (*«Du kommer ikke til å ta løperen min... her, vi gjør g4, første strålende trekk*.») Kxg5 (*«Hva gjør han?... Ro deg ned... Du [Dina] holder på å jakte etter en stormesters konge.»*) 17. gxf5 Kh6 18. fxe6 Qa5 19. c5 (*«Andre strålende trekk i dette spillet.»*) Nc6 20. Nf5+ Kg5 21. h4+ (*«Det tok meg ytterligere 10 minutter å ta motet til å offre en ny brikke.»*) Kxf5 22. Qd3+ Ne4 23. Qxe4+ Kf6 24. Qf4+ Kg6 25. Kh1 (*«En haug med ideer om hvordan man setter matt... La kaste tårnene inn i ilden.»*) h6 26. Rg1+ Bg5 27. *Rxg5+ («Selvfølgelig så jeg denne veldig vakre Rxg5+... Etter Kh7 trodde jeg [feilaktig] Qh5 var matt ... [men] så så jeg at selv om jeg måtte ofre ett tårn, ville jeg fortsatt ha et igjen.»* ) hxg5 28. Qxg5+ Kh7 29. Qh5+ Kg8 30. Qf7+ Kh7 31. Rg1 (*«Ingen forsvar mot matten.»*) *(Hammer: «Rg1, sjakkmatt i ett trekk, stormesteren gir seg og komplimenterer Dina for spillet. Utrolig spill fra Dina! Utrolig angrepsspill. Hun ofret løperen. Hun ofret springeren. . Så ofret hun tårnet sitt. Hun ofret stort sett hver eneste brikke hun hadde på brettet, og hun tar hjem seieren!»*) 1–0

* Dina Belenkaya (2286) – Luke McShane (2643), 2018 Bunratty Masters: Runde 2; Four Knights Game: Scotch-variasjonen, 1–0 . Journalisten og stormesteren Raymond Keene kommenterte spillet. Utvalgte kommentarer fra Keene er inkludert nedenfor.

:: 1. e4 e5 2. Nf3 Nc6 3. Nc3 Nf6 4. d4 exd4 5. Nxd4 Bb4 6. Nxc6 bxc6 7. Bd3 d5 8. exd5 OO (*«Sort kan trygt tilby en gambit her, og hvit gjør det bra å med avslå det, og heller [[Rokade|rokere]]»* ) 9. O-O cxd5 10. Bg5 c6 11. Qf3 Rb8 12. Ne2 *(«12 Bxf6 ville gitt hvit bedre bondestruktur, men etter 12 ... Qxf6 13 Qxf6 gxf6 gir de svarte løperne rikelig kompensasjon. I praksis har svart scoret veldig bra fra denne stillingen.»)* 12... Be7 13. *b3 («Hvit kan også spille mer direkte med den umiddelbare 13 Nd4. En mulig linje er da 13 ... Bd7 14 Rae1 og hvis nå 14 ... Rxb2 så fører 15 Nf5 Bxf5 16 Qxf5 g6 17 Qf3 Ne4 til et komplekst spill.»*) 1. 3... Bg4 14. Qe3 Re8 15. Qxa7 Ra8 16. Qd4 c5 17. Qf4 Bxe2 18. Bxe2 h6 19. Bh4 Bd6 *(«19 ... g5 er alt for svekket. Hvit kan fortsette med 20 Bxg5 hxg5 21 Qxg5+ Kh8 22 Qh6+ Kg8 23 Bb5 Rf8 24 Rad1 etterfulgt av Rd3 med et vinnerangrep.»)* 20. Qf3 Be5 21. Rad1 g5 22. Bg3 Rxa2 (*«Sort ville gjørt det bedre ved å spille 22 ... g4 23 Qd3 Rxa2 når hvit ikke lenger har muligheten til Bb5 og stillingen er jern.»*) 23. Bb5 Re6 24. Qf5 Bd4 25. Bd3 Qe7 26. Kh1 *(«Hvit bommer på 26 c4 som er veldig sterk. Etter 26 ... dxc4 27 Bxc4 tjener hvit da tårnet på e6 ikke kan flytte seg på grunn av svaret Qg6+. Svart kunne ha unngått dette problemet med 25 ... Qd7 26 c4 Re7.»*) 26... Ne4 27. f3 Nxg3+ 28. hxg3 Ra7 (*«Svart måtte spillt den uintuitive 28 ... Rd6 29 Rde1 Re6! som overraskende nok holder balansen ettersom 30 Rxe6 Qxe6 er greit for svart*.») 29. Qh7+ Kf8 30. Bf5 (*«Nå er svarts problem at hvis tårnet beveger seg kan hvit fortsette med 31 Rxd4 og 32 Qh8 til matt.»*) 30... Qf6 31. Bxe6 Qxe6 32. f4 g4 33. f5 («*Med overtak og initiativet vinner hvit enkelt.»*) 33... Qf6 34. Rf4 Re7 35. Rxg4 Re2 36. c3 Be5 37. Rxd5 Ke7 38. Qg8 Bd6 39. Ra4 Bc7 40. Rxc5 Qd6 41. f6+ Ke6 42. Qe8+ Kxf6 43. Rf4+ Qxf4 44. Qh8+ Ke7 45. gxf4 Bxf4 46. g3 1–0

## Streaming-karriere
Belenkaya begynte å streame sjakk på Twitch i april 2020 i begynnelsen av koronapandemien etter å ha blitt invitert av Alexandra Botez til å konkurrere i online-turnering Isolated Queens for kvinner som hun arrangerte. Belenkaya brukte det faktum at bare konkurrenter som streamet deres deltakelse var kvalifisert for premier som motivasjon for å finne ut hvordan hun skulle streame og lansere en kanal. Hun signerte en avtale for å streame for Chess.com tidlig i april og samarbeidet med andre streamere som var en del av plattformen til Chess.com.

Belenkaya har kommentert både fysiske og online turneringer. Hun var offisiell kommentator for verdensmesterskapet i 2021 sammen med Aleksandr Shimanov. Hun gjennomførte de offisielle intervjuene etter spillet ved FIDE Grand Prix i 2022. For Chess.com har hun kommentert en rekke av deres online-arrangementer, inkludert de ukentlige Titled Tuesdays og Speed Chess Championship.

Belenkaya deltok i Mogul Chessboxing Championship som var et arrangement for sjakkboksing i desember 2022. Hun kjempet mot Andrea Botez som en av bare to kamper mellom faktiske konkurrerende sjakkspillere. Belenkaya vant opprinnelig kampen i sjakksegmentet med en matt på brettet da Botez trakk seg. En dag etter ble begge spillerne imidlertid kreditert med en seier etter at arrangørene mente at dommeren burde ha stoppet kampen som en teknisk knockout for Botez, fordi Belenkaya trengte mer stopp enn tildelt i den siste bokserunden.

## Privatliv
Belenkaya uteksaminerte fra St. Petersburgs statlige polytekniske universitet i 2018 med en grad innen anvendt lingvistikk. Hun er trespråklig og kan flytende engelsk, russisk og fransk, etter å ha lært sistnevnte delvis gjennom å tilbringe to semestre i Frankrike. Belenkaya har mottatt ærestittelen «russisk sportsmester».

## Fotnoter

## Referanser


## Eksterne lenker
* 
* 
*